Eugène Boudin

Eugène Boudin, bet ganet e Honfleur (Calvados) d'an 12 a viz Gouere 1824, hag aet d'an Anaon e Deauville (Calvados) d'an 8 a viz Eost 1898, a oa ul livour gall. Morlivour dibar anezhañ, sellet e vez outañ evel unan eus diaraogerien an impresouriezh. 

 E vuhez 
Euredet e voe e Genver 1863 da Vari Gedez (Marie-Anne Guédès), ur goueriadez eus Hañveg, en Havr-Nevez. E Pariz e vezent o chom peurliesañ, o vevañ moan, o tilojañ alies. E Miz Gwengolo 1863 e zeas Boudin da Normandi, da dTrouville, e-kichen Courbet a zo e Deauville ha Monet e Honfleur. Peder gwech war ugent ez eas Boudin da Vreizh da livañ taolennoù. Aozet en deus kantadoù anezho, dreist-holl en Arvor, etre 1855 ha 1897.

Gant e bried eo e fellas dezhañ bezañ beziet. An daou emaint en ur bez e maen Kerzanton, e bered Sant-Visant e Montmartre (Pariz). Un delwenn a zo bet savet en enor dezhañ e Honfleur.

 E oberenn 
Skrivañ a reas Notes d'un voyage en Bretagne (1867) evit e vreur Louis, skrivagner en e eurioù vakPludermacher 2011, p. 131 ha 234., testenn embannet e 1924 gant Mercure de France.Mercure de france Notes d'un voyage en Bretagne, embannet gant G. Jean-Aubry, a-zivout kantveder Boudin. Deskrivañ a reas d'e vreur buhez pemdeziek bro Hañveg, Ar Faou, Rumengol d'ar mare-se. Evit livañ ar sennoù-se eus ar maezhioù e voe awenet gant Jean-François Millet : "Étudier cette belle figure d'homme appuyé sur son bâton, se souvenir de Millet, le berger, mais étudier le beau fond limpide et plein d'air et donner à cela un aspect saisissant"Denise Delouche, "Eugène Boudin 1824-1898", p. 74.. Sellout ouzh ar gouerien vreton "tonket da labourioù garv ar maezioù, d'ar bara du ha d'an dour, em eus mezh o livañ dildalvezed alaouret-se, kouronkerien Trouville (...) Un druez eo ha poaniet on o livañ al leziregezh." (troidigezh gant H. ar Menn, Al Liamm nv 139.)

Un nebeud oberennoù
 «Ar Groazig, gwel a-vras eus Pen-Bron», 1897

Levrlennadur
  Notes d'un voyage en Bretagne (1867) gant Eugène Boudin,
  testenn troet gant Herve ar Menn, embannet e-barzh Al Liamm nv 139, p.106.
  Eugène Boudin et la Bretagne, Denise Delouche, Éditions Palantines, 2006 hag adembannet e 2011, 
  Peintres des Côtes de Bretagne, Léo Kerlo ha Jacqueline Duroc, Chasse-Marée, 2007,  

 Daveoù 

Rummad:Ganedigezhioù 1824
Rummad:Marvioù 1898
Rummad:Livourien c'hall an XIXvet kantved
Rummad:Marc'heien al Lejion a enor